**OBAVIJEST ZA RODITELJE**

****

**Od prosinca 2023. godine učenici koji pohađaju nastavu njemačkoga jezika imaju mogućnost polaganja ispita iz njemačkoga jezika te dobivanje međunarodno priznate potvrde o poznavanju jezika u govoru i pismu.**

****

**Goethe-Zertifikat A1: Fit in Deutsch 1**je ispit njemačkog jezika za djecu i mlade u dobi od 10 do 16 godina. Certifikat potvrđuje osnovno poznavanje jezika i ekvivalent je prvoj razini (razina A1) od ukupno šest razina kompetencijske ljestvice Zajedničkog europskog referentnog okvira za jezike.

POLOŽENIM ISPITOM DOKAZUJEŠ DA ...

* znaš postaviti jednostavna pitanja i odgovoriti na njih te možeš tražiti nešto i reagirati na tuđu molbu.
* znaš pisati o sebi i drugima koristeći jednostavne izraze i rečenice.
* možeš razumjeti sadržaje u govoru i pismu koji govore o tebi poznatim temama.

Polaganje ispita za Goethe-Zertifikat A1: Fit in Deutsch 1 organizira **Goethe- Institut** Zagreb u suradnji sa Centrom za jezike Sveučilišta u Zadru.

Učenici koji pohađaju **program izborne nastave i uče njemački jezik od četvrtoga razreda** mogu polagati ispit u sedmom i osmom razredu.

Ukoliko interes bude veći moguće je polaganje ispita u prostorima škole.

Za sve dodatne informacije obratite se predmetnoj učiteljici njemačkoga jezika, Nediljki Nekić ili potražite opširnije informacije na poveznici:

<https://www.goethe.de/ins/hr/hr/spr/prf/gzfit1/inf.html>

Autorica teksta: Nediljka Nekić, prof.